LidanRubinov/Halacha-QA huggingface dataset:
שאלה: משקפיים שנשכחו: שכחתי אצל אחי זוג משקפי שמש חדשים לפני כשנה. אחי הביא לי זוג משקפיים שמצא בביתו, אך איני בטוחה שהם שייכים לי. אחי טוען שעוברים בביתו מאות אנשים בשנה ואין לו שום יכולת למצוא למי שייכות משקפיים אלו. האם ישנו היתר להשתמש במשקפיים הללו?
תשובה: מותר לך להשתמש במשקפיים הרב מרדכי גרוס.
שאלה: למה אסור?: מדוע יש לאסור לאכול את הרוטב? הלא הפוסקים סומכים על הפרי מגדים שסובר שאם יש דעה המתירה ניתן לסמוך עליה בדיעבד במעשה שבת? השאלה נשאלה בהמשך לשאלה "מה לעשות אם בבית נוהגים אחרת?"
תשובה: אם נעשה כבר מותר לאכול את הרוטב, אבל באמת לכתחילה אין לעשות כן. ודווקא אם עשה כן בשוגג וחשב שזה מותר!
שאלה: מנהגי אבלות: ברצוני לדעת האם אני צריכה לשמור שבת 12 או 13 חודשיים בשנת אבל לאבי ז ל כאשר יוצא שנה מעוברת? בעזרת ה אני רוצה להמשיך לשמור,אבל ישנה חופשה בסופ ש אחרי ה12 חודשיים ואני מתלבטת האם לנסוע. האם אני מחויבת לשמור 13 חודשיים שזה נחשב בשנה המעוברת כמו 12 חודשיים?
תשובה: ב"ה לך. קיבלתי את מכתבך וחשבתי עליו המון. ממש כל הכבוד על הקבלה החשובה שאת קיבלת על עצמך, על פטירת אביך. אני מתאר לעצמי שפטירתו בגיל צעיר לא קלה לך, והצעד שאת עשית ללא ספק מאוד חשוב ואני בטוח שהוא זכות מאוד גדולה בשבילו. לא רבים זוכים לעשות צעדים כל כך גדולים בשביל ההורים. יחד עם זאת, חשוב לדעת שיש מעלה מיוחדת וחשובה שתמשיכי בצעד הזה. המשנה במסכת אבות מלמדת אותנו שבעולם הבא יש יתרון גדול על העולם הזה, שכן בו יש שכר גדול מאוד על כל המצוות שאדם עשה, ואילו בעולם הזה יש יתרון שאין בעולם הבא והוא שבעולם הזה אנו יכולים להתקדם, לזכות לעוד דברים, מה שבעולם הבא, מה שאדם השיג זה מה שיש לו, ואי אפשר להתקדם יותר. הדבר היחיד שיכול לקדם את האדם בעולם הבא זה הילדים שלו, שאם הילדים שלו עושים דברים חשובים הם מזכים אותו גם כן, שגם הוא יכול להתעלות בעולמות העליונים ולזכות לשכר אין סופי. הגמרא מספרת לנו על רבי עקיבא שהחזיר ילד בתשובה, ילד שהיה במצב מאוד קשה, ומעשה זה ממש הוציא את האבא שלו מהמקום הקשה ביותר והכניס אותו לגן עדן. לכן מאוד חשוב להתחזק בכל התחום הזה. כיום יש כאלו שעושים ממש דברים נפלאים לעילוי נשמת ההורים, ויש להורים המון נחת רוח מכך ושכר גדול מאוד. חשוב מאוד שתמשיכי, ותזכרי כל הזמן שהזכות שלו ממש נפלאה. שמחתי מאוד שאת רוצה להמשיך ולשמור, ויחד עם זאת חשוב לדעת שגם פעם אחת שלא שומרים פוגעת מאוד. אני מתאר לעצמי שאת מאוד רוצה לנסוע לסוף שבוע הזה, ולא קל לך לוותר, לכן חשוב מאוד למצוא את הפתרון. למצוא את הדרך גם לשמור את השבת וגם להיות בסוף השבוע. לפעמים כדי לעשות דברים כאלו צריך פתרון יצירתי, להיות גמישים ולנסות לפתור את הקשיים עוד לפני שהם עולים. במשך השנים פגשתי בהמון אנשים שמצאו פתרונות כאלו והצליחו להתקדם איתם המון. חשוב מאוד לנסות למצוא רב שתוכלי להתייעץ איתו איך בחופשה הזו תוכלי להמשיך ולשמור שבת, והרב ידריך אותך בכל הצדדים המעשיים. וגם תוכלי להרוויח מכך המון. נסי, ואם תרצי אשמח לעזור לך למצוא רב שיוכל לעזור לך, או לשמוע פרטים על החופשה ולנסות לעזור. בברכת הצלחה רבה הרב יצחק גרינבלט.
שאלה: מניקה באופן חלקי בתעניות: הרב, ברצוני לשאול: מה דין אשה שמניקה פעם או פעמיים במהלך היום לגבי צום ת"ב ולגבי הצומות הקלים (י"ז בתמוז, עשרה בטבת, צום גדליה ותענית אסתר)? האם דינה ככל מניקה? ב. האם בליל י"ז בתמוז או בליל תענית אחרת ראוי להימנע מלאכול בשר (בפרט בזמן הזה שאכילת בשר לאו דווקא מבטאת שמחה)?
תשובה: ב"ה שלו-ם וברכה א) אין סיבה לא לצום כאשר מרגישה טוב. ב) אפשר לאכול בשר. הרב חגי בר-גיורא
שאלה: האם שלוחי מצווה אינם ניזוקים?: שכן ההרוג הראשון במבצע צוק איתן היה בדרכו לחלק אוכל לחיילים?
תשובה: נאמנים עלינו דברי ח אבל הם הוסיפו שבמקום סכנה ודאית יכול להיות שהם ניזוקים.
שאלה: מנהגי האבלות בימי בין המיצרים: מהם מנהגי האבלות בימי בין המיצרים?
תשובה: 1. נישואין: אשכנזים - ג' שבועות, ספרדים - מר"ח אב. 2. ברכת שהחיינו : ג' שבועות (ואפשר בשבת). 3. תספורת וגילוח: אשכנזים - ג' שבועות, ספרדים - שבוע שחל בו. 4. כיבוס: אשכנזים - מר"ח אב, ספרדים - שבוע שחל בו. 5. רחצה: אשכנזים - מר"ח אב אפילו בצונן, ספרדים - שבוע שחל בו, והאיסור רק בחמין. 6. תפירת בגדים חדשים: מר"ח אב. 7. אכילת בשר: אשכנזים - מר"ח אב, ספרדים - ב' אב. 8. שתיית יין: אשכנזים - מר"ח אב (בהבדלה,אם אפשר לתת לקטן שהגיע לחינוך), ספרדים - מר"ח אב (ובהבדלה מותר). 9. מיעוט בבנין של שמחה: מר"ח אב. 10. נגינה ושירה: ג' שבועות עם כלי נגינה. שירה בפה מר"ח אב. לאשכנזים   אסור לאכול בשר, לכבס, להסתפר, ולהתרחץ עד י' באב בצהריים. הספרדים - נוהגים כך באכילת בשר.
שאלה: ספק בכתיבת מזוזה: בכתיבת מזוזה נעשה דיבוק שרב התיר לי להפרידו רק אם נעשה לאחר כתיבה בוודאות. המצב הוא שנראה לי מאוד וכך זכור לי שבהתחלה הנחתי הייתה שנעשה לאחר כתיבה, וגם ההיגיון אומר כן מבחינת הכתיבה, אך כרגע (יום אחרי) איני זוכר בבירור מתי קרה, וממילא איני יכול לומר ב100 שנעשה לאחר הכתיבה. שאלתי, האם מצב זה קרוי ספק והמזוזה פסולה?
תשובה: אם בהתחלה חשבת כך סביר להניח שזאת האמת ואין לחשוש.
שאלה: גניזת ספרים חילוניים: יש לי בבית הרבה ספרי קריאה חילוניים, אני מעוניין לשים אותם בפח מיחזור או לזרוק אותם לפח רגיל. הבעיה היא שמופיע בחלקם את שם השם (אלוקים עם ה) ואיני זוכר היכן בדיוק. מה עלי לעשות? יקח לי המון זמן לבדוק דף דף בשביל לגזור ולגנוז את כל האזכורים. מראש על העזרה!
תשובה: אין צורך, תשים כך במיחזור. זה ברור שזה לא שם שנתקדש (שהסופר התכוון לקדש את השם) פה זה רק הודפס. וזה הלכה לכל הכתבים שהודפס בהם שם ה' מבלי שנתקדש.
שאלה: לעשות עבודות למכללה עבור אחר: סטודנטית ביקשה ממני שאעזור לה בעבודות שהיא צריכה להגיש למכללה, והיא משלמת לי לפי שעה. בתחילה הבנתי שהיא עולה חדשה וצריכה עזרה בסיכום מאמרים, הסכמתי והיא שילמה לי. בהמשך ביקשה גם שאכתוב לה עוד פרקים בעבודה וכו. תוך כדי התברר לי שהיא לא עולה חדשה ממש (עלתה לפני כ15-20 שנה) אך עדיין יש לה קשיים, ייתכן שיש לה ליקויי למידה שאולי הם כתוצאה מהעליה בגיל היסודי. בדרך כלל אני לא נוהגת לעשות כך, לא נתתי לאחר לעשות עבודות בשבילי ולא להעתיק ממני, וגם לא עשיתי בשביל אחרים. חשבתי שאם היא עולה חדשה זה ר. חשוב לציין שאני לא עושה בשבילה הכל, יש לה חלק די ניכר בעבודה גם. השאלה היא, האם מותר לי להמשיך לעזור לה? ובת? האם יש הבדל בין עולה חדש, לקוי למידה או כל אדם שנמצא באיזה קושי וצריך עזרה מהסוג הזה ע"מ לסיים את התואר? ואם יש בזה בעיה מה עלי לעשות עם הכסף שהיא שילמה לי, אני לא רוצה להרוויח כסף בדרכים שאינן ישרות.
תשובה: אם את עוזרת לה זה לא משנה אם היא עולה חדשה או לא עולה חדשה, זאת זכותך. זה לא שלקחת כסף שלא כדין. את לא צריכה להרגיש נקיפות מצפון.
שאלה: תפילה ל החיילים בשלושת השבועות: רציתי לדעת אם יש תפילה מיוחדת או איזה לימוד מיוחד להצלחת החיילים ולשלומם? בכללי, וגם על הגנת כל עם ישראל במלחמה בשלושת השבועות??
תשובה: אמירת פרקי תהלים רצוי קמד' פג' קכא' וכן צא' ולהתפלל לשלומם.
שאלה: מדריך במחנה בני עקיבא: אני מדריך בבני עקיבא לילדים בכיתה ז ויש לנו מחנה קיץ בעוד כחודש בערך. שאני הייתי במחנה בגיל הזה אני וחברים שלי כל הזמן דיברנו עם בנות ולא היינו שומרים נגיעה וזה מאוד השפיע עלי. רציתי לדעת מה אני יכול לעשות כדי שחניכים שלי לא יגיעו למצב הזה ואיך אני יכול להעביר להם מסרים טובים מהמחנה ולא רק איך להכיר עוד בנות?
תשובה: 1. בטלה מביאה לידי. להעסיק אותם בתכנים חיוביים לללמד אותם שדאות וכו' 2. להיות בעבורם דוגמא אישית 3. להיות להם כאבא שאוהב אותם וכך משמעותי להם הקשר שלך איתם. הנוכחות שלך תהיה נוכחות שדוחה נוכחות אחרת. 4. קביעת גבולות של היתר ואיסור.
שאלה: שאלה בדבר התקנת ווינדוס 7 שספק אם חוקית: בע"ה מישהו התקין לי גירסת ווינדוס 7 - ULTIMATE (שנחשבת לאמינה והחזקה ביותר בגירסת ווינדוס 7) בטענה שהוא מתקין לי גירסת OEM שבעצם מופעלת ע"י החברה המייצרת של המחשב שלי (זה אכן מה שקרה, הוא טוען שיש הסכם למייקרוסופט של חברות הייצור של המחשבים כך שיוכלו להתקין תוכנה מסוג זה על מחשבים חדשים שלהם). לאחר שקצת התעמקתי בדבר, אינני בטוח שאכן מדובר במעשה חוקי, אך שאלתי מורכבת מכמה סעיפים: א. יש ברשותי תוכנת ווינדוס 7 חוקית שמותקנת על מחשב אחר שברשותי (אבל בגירסת HOME 32 BIT) והגירסה הנוכחית היא ULTIMATE 64 BIT שנחשבת כפי שנשרשם לעיל, לאמינה והמהירה ביותר. ב. חברת מייקרוסופט כיום לא מאפשרת שיווק של עותק RETAIL (לא חד פעמי) של גירסת הווינדוס שמותקנת אצלי כעת. אני מאמין שהחשיבה השיווקית שלהם היא למכור כעת רק את ווינדוס 8 שאני כלל לא רוצה להתקין על שום מחשב שלי! מה עליי לעשות בנידון? מצד אחד אני יודע שבגירסת הHOME קיימים באגים למיניהם (ולצערינו הרבה פעמים אנחנו נופלים לקורבנות של "ניסוי בלקוחות" ע"י קניית מערכות לא מושלמות עם הרבה תקלות), מצד שני אני לא יודע אם על פי ההלכה (עיקר הדין) וכן לפנים משורת הדין (ועשית הישר והטוב) מה מומלץ לעשות. אשמח לתשובה עניינית בנושא. השאלה נשאלה בהמשך לשאלה "זכויות יוצרים בעידן האינטרנט"
תשובה: א. באמת קיימת אפשרות הסדר של חברות ייצור המחשבים עם מיקרוסופט, וישנם מחשבים שבאים עם תוכנות הפעלה מובנות, אולם יתכן שבחברה מוסיימת חלק מהמחשבים באים עם רשיון וחלק אינם כלולים בהסדר ובאים ללא תוכנת הפעלה. עליך לדרוש מהמוכר מדבקה של מיקרוסופט על המחשב. 2. בדרך כלל אינך רשאי להחליף גרסה ישנה בחדשה מבלי לשלם על החדשה, לפי שנחשב כמוצר אחר. אולם, במקרה שלך אפשר להתיר בדיעבד מחמת הספק, וגם משום צירופי שיטות המקילים כפי שכתבתי בספר מעשה רשת עמ' 82, וכן 150. הרב ניר אביב
שאלה: חובה להשיב אבדה?: ילדי השכנה שתי קומות מעלנו זורקים כל הזמן חפצים, משחקים, סיגריות, סמראטפון, אטבי כביסה ועוד ועוד. אני משתדל לרכז ולהחזיר להם מידי פעם בפתח הבית. זה כבר מיטרד. שוחחנו עם השכנה וזה לא עוזר. האם אני מחוייב להחזיר? הרי זה לא יפסיק כך. להחזיר גם אטבי כביסה? מתי להחזיר - ניתן לרכז ואז להעביר? אם אחד מילדי גרם למשחק נזק או אכל ממתק שנפל- מה לעשות? ושאלה נוספת באותו עניין בערב שבת האחרונה נפל להם שלט טלויזייה למרפסת והם באו לקחת בשבת כשהינו בסעודת שבת ואמרתי לשכן שיקח בעצמו - מה היתי צריך לעשות - לסרב?. מראש
תשובה: 1.חובה להשיב לשכן את כל חפץ שנזרק, כולל אטבי כביסה, אלא אם כן ברור שהוא אינו מצפה ממך להשיב לו אותו מפאת חוסר חשיבותו. 2.אינך חייב להתאמץ יתר על המידה, מותר לך לרכז החפצים ולהחזיר אותם במועד הקרוב הנוח לך, כל עוד אינך מעכב אותם אצלך יתר על המידה. 3.ביחס לשאלתך, שאם תמיד תחזיר התופעה לא תיפסק, אכן באופן פשוט הנך מחויב להשיב לו החפצים מדין השבת אבדה, אלא שלפי התיאור שלך מדובר על תופעה לא שגרתית ולא סבירה של השלכות חפצים מהשכן העליון, ולכן אם יש לשכן העליון אפשרות להעמיד רשת שתעכב מילדיו להשליך למטה חפצים. מותר לך להודיע לשכן שאתה דורש ממנו להקים כזו רשת, ובאם הוא לא יעשה זאת תוך כשבועיים, אתה תפסיק לאפשר לו להטריד אותך להחזיר לו את החפצים לעיתים תכופות. וחפצים שיפלו למטה יוחזרו על ידך רק פעם בשבועיים. באופן זה, אם הוא לא יקים רשת, הוא מאבד את חפציו לדעת למשך הימים שאתה תעכב אותם אצלך. וכך התופעה תיפסק, או תצטמצם. 4.אם תתכוון מכאן ולהבא שאינך זוכה לשמור מדין שומר אבדה על החפצים הנמצאים בחצרך, עד שתיטול אותם מהחצר בידך, שוב לא תתחייב על שמירת החפצים כל עוד לא נטלת אותם. (וכך גם לפי הש"ך שפוסק בחו"מ סימן רסח, ס"ק ב, שמהרגע שהאבדה ברשותו מתחייב בהשבה לא תתחייב על הנזקים שייגרמו לחפצים כל עוד לא נטלת אותם לידך) 5.מציאות בה השכן מבקש ממך לאפשר לו להיכנס ולקחת את שלט הטלוויזיה בשבת, הינה מאוד בעייתית, ובפשטות יש בזה משום איסור לפני עיוור לא תתן מכשול. זאת כיוון שהשכן לא יכול להיכנס לרשותך ללא הסכמתך וממילא טלטול השלט שאסור משום מוקצה מתאפשר על ידך. לכן הטוב ביותר במקרה כזה הוא שתסביר לשכן שמוטלים עליך שמירות מיוחדות ביום השבת, ולכן אינך יכול אפילו לאפשר לו להיכנס לרשותך כדי להוציא השלט, הדגש לו שאין מגמתך לאכוף עליו את שמירת השבת, אלא שמוטל עליך לדאוג שחצרך לא תגרום לאיסורים. אם תגובה זו שלך תגרום לשנאה של שכנך כלפיך, אפשר לסמוך על פסיקתו של הרב שלמה זלמן אוירבך זצ"ל שבמקרה ועמידה על איסור לפני עיוור כלפי אחר תגרום לו לשנאה אליך, מותר לך לאפשר לו לקחת הדבר. אני חוזר ומדגיש שביחס למקרה זה שהוא ממש איסור לפני עיוור כיון שהשכן לא יכול לטלטל השלט ללא רשותך להיכנס לחצרך, נכון להשתמש בהיתר זה רק בלית ברירה. הרב מרדכי גרוס.
שאלה: שימוש בחפצים מהנישואין הקודמים: התגרשתי לפני תקופה מסוימת ועתה אני מחפשת שוב בן זוג בפרק ב, ומקווה בעז"ה להקים בית בקרוב. השאלה שלי, אם אני יכולה להשתמש בחפצים ששימשו אותנו כזוג בנישואין הקודמים (כגון: חנוכיה, כלים שונים, מצעים וכד ), או שלא רצוי.
תשובה: אפשר להשתמש ברוב הדברים אך רצוי לא להשתמש בחפצים אישיים של בעלך הקודם.
שאלה: גויים בארץ ישראל: 1 - אחד מהסיפורים בספר יהושוע הוא שמגיעים אליו נציגים מאחד מהעמים היושבים בארץ ומבקשים להמשיך לגור פה, ויהושע נותן להם את הרשות כל עד הם תחת שלטון יהודי והם משלמים מיסים וכו. 2-יצחק ברך את עשיו שבניו יעבדו את בני יעקב, לא??! אז מה קורה לנו עם המצב היום?! לערבים שמכירים בשלטון היהודי מותר להם להישאר פה?? הפועלי בניין וכל העובדים הערבים, מותר לנו להעסיק אותם כול עוד הם עובדים אותנו??
תשובה: : בזמן יהושע נאמר ציווי מפורש שלא להשאיר מז' אומות בארץ משום שמעשיהם מקולקלים. בזמן הזה יש שני תנאים להשאיר גויים בארץ. ראשית שהם לא מורדים בשלטון ישראל בארץ. שנית שהם לא מתנהגים בדרכי רשעה וכו'. בין הערבים יש כאלה ויש כאלה. אלו שהנהגתם היא מלאת אכזריות אין מקומם כאן בארץ. ובודאי שמי שרוצח או פוגע ומחבל צריך לגרשו מן הארץ. הרוח וההנהגה שדורשת להיות עם יד רכה עם הערבים היא פוגעת בערבים עצמם. זה גורם לערבים להגביר את מעשיהם הרעים ולבסוף אין לנו ברירה ואנו נהיה חייבים לגרשם. מי שרוצה בטובת הערבים ישמור על הריבונות וינהג בבהירות לאומית וכך יוכלו גם גויים שאינם יהודים להיות עימנו ב ילד קטן שלא הגבת כשהוא הכה את אחיו לבסוף הוא ימרוד ויהפך להיות אדם אלים. כך גם בנוגע ליחס לאומות אחרות.
שאלה: שהחיינו על מחבט בשלושת השבועות: קניתי מחבט טניס (בשווי גבוה) יום לפני יז בתמוז דרך האינטרנט. המחבט אמור להגיע דרך דואר ישראל תוך שבוע- שבועיים (ז"א בשלושת השבועות). רציתי לשאול 2 דברים: 1. מתי מותר לי להשתמש במחבט החדש (שקניתי לפני שלושת השבועות, אך קיבלתי אותו בתוך שלושת השבועות)? יש לציין שיש לי תחרות בזמן שלושת השבועות והמחבט החדש יעזור לי. 2. במידה והשימוש במחבט מותר בתוך שלושת השבועות, האם עלי לברך עליו שהחיינו ומתי?
תשובה: ברכת שהחיינו נהוג לברך כאשר מקבלים את הדבר. אם הוא גורם לך שמחה וכך נראה אפשר לברך שהחיינו בשבת.
שאלה: כיסוי הזרוע בטלית בהנחת תפילין של יד: לכבוד הרב שליט"א! כתב הבן איש חי:"יכסה זרועו בטלית כדי שתהיה הנחת תפילין של יד בהצנע". לא הבנתי איך הדבר אפשרי מבחינה "טכנית",איך אפשר לכסות את החלק שצריך לקשור? ואת מה צריך לכסות את כל הזרוע,או חלק ממנה? אם כבודו יוכל להסביר,ככל שניתן בכתב איך אמורה להתבצע הפעולה מבחינה "טכנית",אודה לו מאוד. יישר כוח ו
תשובה: נהגו לכסות את הראש ואת הזרוע כמו אהל ומתחת לכך להניח תפילין.
שאלה: מחיקת תמונה שצולמה ללא רשות - המשך: מה ההבדל בין שני המקרים? האם יש לזה מקורות? הרי גם במקרה הראשון הוא שואל שלא מדעת, שיקח את המכשיר בלי ידיעתו וימחק את התמונה. הרי מותר לאדם לצלם את חבירו בלי רשות? השאלה נשאלה בהמשך לשאלה "מחיקת תמונה שצולמה ללא רשות"
תשובה: שנינו בדיני עביד איניש דינא לנפשיה, שמותר לאדם למנוע מחברו לפגוע בממונו וק"ו בגופו, לכן למרות שמותר לצלם חברו ללא רשותו, במקרה שיש חשש סביר שהמצלם ישתמש בתמונה כדי לפגוע במצולם, מותר לו למנוע ממנו לפגוע בו על ידי מחיקת התמונה. הרב מרדכי גרוס.
שאלה: טבילת ילדה במקווה - המשך: מדובר בילדה בת 5 השאלה נשאלה בהמשך לשאלה "טבילת ילדה במקווה"
תשובה: ילדה בגיל 5 לא ראוי שתהיה במקום שגברים מהלכים ממש ללא בגדים. אבל ם הולכים עם בגדי ים אפשר.
שאלה: סימון צלב במפת כבישים: ישנו ספר של מפות כבישים - נפוץ מאוד - ששם מסמנים כנסיה או מנזר בסמל של צלב (מדובר בצלב גמור, לא סימטרי), וכן בית קברות נוצרי מסומן בהמון צלבים על פני כל השטח שלו. האם מותר להחזיק ספר זה בבית? אשמח לדעת את המקורות שעליהם נשענת התשובה.
תשובה: מותר להחזיק ספר זה בבית ולהשתמש בו. מקורות: בשו"ת תרומת הדשן (סימן קצ"ז) הביא מה שכתב המרדכי (פרק ג' דעבודה זרה) בשם ראבי"ה, שהצלב שתולים הכמרים על בגדיהם אינו אלא לזכרון, ולכן אין לדון אותו כעבודה זרה לאוסרו בהנאה. וכן פסק הרמ"א (יורה דעה סימן קמ"א סעיף א') בזו הלשון: צורה שמשתחוים לה דינה כדין צלם של עבודה זרה ואסורה בהנאה בלי ביטול, אבל צורת שתי וערב שתולין בצואר לזכרון אינה נקראת צלם ומותרת ע"כ. וכך כתב הריטב"א בחידושיו לעבודה זרה על המשנה (מ"ב ע"ב): ומעתה צורות שתי וערב שרגילים הגוים לצייר בכלי כסף מותרים, אף על פי שצורת שתי וערב נעבדת להם, מכל מקום הרי אנו יודעים בודאי שאין הגוים עובדים אותה בכלים, ולא עוד אלא שאין הם עובדים אלא לצורת שתי וערב שטימא אותה הגלח שלהם( הכומר שלהם). וזהו טעם ההיתר שאנו משתמשים במטבעות שיש עליהם שתי וערב, לפי שהדבר ברור שאינם נעבדים, ואף על פי שהם כלים מכובדים מותר ע"כ. לפי זה פסק הרב עובדיה (שו"ת יחוה דעת חלק ג סימן סה) שאדם נכבד שקיבל מהמלכות מדליית זהב בצורת צלב, לאות כבוד, מותר לו לענוד אותה, ולהשהותה בביתו וליהנות ממנה. וסיים בסיפור "וידוע ומפורסם מעשה רב בזה, שהגאון הראשון לציון רבי יעקב מאיר זצ"ל, קיבל מדליית זהב בצורת צלב, והיה עונדה על חזהו לכבוד ולתפארת בעת שהיה מבקר אצל הנציב העליון ואף הצטלם עם המדלייה הזאת. ואין ספק שהסתמך על דברי הפוסקים הנ"ל. וכן עיקר להלכה ולמעשה". יום טוב
שאלה: תחנון ווידוי בתפילת נשים: אני נוהגת כמנהג ספרד. 1) האם נשים נוהגות להגיד את סדר התחנון? אם כן, מה יש להגיד ר התחנון ומה לא אומרים? מה הנוהג לגבי ימי חמישי ושני? 2) יש סידורים שאומרים שצריך לקום ב"לא נדע מה נעשה" ויש סידורים שכלל לא מציינים זאת - מה הדין? 3) לאחר סדר התחנון, יש את התפילות שבמהלך הוצאת ספר תורה ועד החזרתו (אשרי, ובא לציון) - האם עליי לקרוא אותם או לדלג עליהם?
תשובה: 1. אינך חייבת לומר תחנון. אך את יכולה לומר. 2. מדובר על שליח ציבור - לא צריך לעמוד. 3. עד סוף תחנון לא חייבים לומר, אשרי ובא לציון - לא חייבים וטוב לומר.
שאלה: מוזיקה לתינוק בשלושת השבועות: תינוקי כבן חודשיים ומתקשה להסתגל להנקה. לאחר התייעצות עם יועצת הנקה היא הציעה לי, בין היתר, להשמיע נעימות ומוזיקה מרגיעה במהלך הארוחה. האם הדבר מותר בשלושת השבועות? שכן גם אני שומעת את המוסיקה ונהנית ממנה. ובשורות טובות!
תשובה: ב"ה שלו-ם וברכה היות ואת נהנת מהמנגינה את מציע שתשימי אטמי אזניים. שנזכה לגאולה במהרה הרב חגי בר גיורא
שאלה: ההבדל בין המנהגים בבין המצרים:, רציתי לדעת למה יש הבדל בהלכות האבלות של בין המצרים מהלכות האבלות של ספירת העומר, בספירת העומר אסור לכולם להסתפר גם ספרדים וגם אשכנזים, ואילו בבין המצרים רק אשכנזים נוהגים שלא להסתפר וספרדים כן מסתפרים אך מחמירים בתשעת הימים שלא להסתפר. למה יש שוני בהלכה? מה ההבדל בימים האלו ובחומרה של האבלות?.
תשובה: בימי ספירת העומר נוהגים מקצת מנהגי אבלות - בתחילה נהגו לא להסתפר ונוסף מנהג לא להתגלח. ואילו בימי בין המיצרים על פי הרב עובדיה יוסף אסור רק בשבוע שחל בו תשעה באב. אילו מנהגים המובאים בגמרא ויש עדות שהוסיפו באריכות הגלות וצערם על החורבן.
שאלה: כלי מעץ הזית מחו"ל ששמו בו שמן זית מבחינת כשרות : קנינו באתונה יוון כלי מעץ זית כותש שבו גם הידית וגם הכלי מעץ זית. המוכרת אמרה שצריך לשים שמן זית מידי פעם. אני לא בטוח לגמרי איזה שמן היא שמה בפנים אבל כמעט בטוח שזהו שמן זית שמן הסתם לא כשר, רציתי לדעת עליו מבחינת כשרותו ומה אפשר לעשות.
תשובה: ב"ה שלו-ם וברכה הלכה למשה מסיני ספק ערלה בחו"ל מותר. לפי דבריה שמו שמן זית היות והיא השיחה לפי תומה אפשר לסמוך שלא שמה שומן טרף. אולם אם יש חשש יש - אז צריך לשפשף את הכלי עם נייר זכוכית ולצבוע אותו. הרב חגי בר גיורא
שאלה: סידור ושינוי רהיטים בימי בין המצרים: רציתי בבקשה לברר האם בימי בין המצרים, אני יכולה לשנות ולסדר רהיטים שינוי על ידי הזזתם ושינוי מקומם?.
תשובה: מותר, כתבתי את מנהגי האבלות הנהוגים.- ראי מנהגי האבלות בימי בין המצרים. ולא מוסיפים איסורים נוספים מעבר למה שח קבעו.
שאלה: שנאה כלפי עוכרי ישראל: כבוד הרב רציתי לדעת מה עמדת ההלכה כלפי ארגונים כמו שוברים שתיקה וארגון בצלם, שפועלים נגד ארץ ישראל ואזרחיה היהודים, כשהם מדברים בכלי תקשורת בינלאומיים כנגד ישראל, בטענה שאנחנו עם כובש לא מוסרי, ובכך מעוררים עלינו את אומות העולם ונותנים לגיטימציה לארגוני טרור לפעול כנגדנו. מצד אחד מדובר ביהודים וצריך לאהוב כל יהודי, אבל מצד שני הם מטילים ספק בישראל והבעל שם טוב מלמד אותנו שעמלק ספק. מה אני אמור להרגיש כלפיהם? כיצד עלי לפעול מולם?
תשובה: הם נקרא פושעי ישראל שעוזרים לגויים כנגד בני עמם. כל ברכת למינים ולמלשינים זה כנגד אנשים כאלה. אז זה היה נגד משומדים, וכיום הם אלו. צריכים לכוון עליהם בתפילה שהקב"ה יסלק אותם מאיתנו ושלא תהיה להם תקווה, כמו המשומדים. הם עוזרים לעולם כנגד עם ישראל, שה' יסלק אותם מאיתנו.
שאלה: השקיה ע"י ניקוז בשבת: הרב. אם אפשר להרחיב קצת לנימוקים ההלכתיים של ההיתר לניקוז מים להשקיה. האם זה נחשב פסיק רישא דניחא ליה? האם יש עניין שהמים יזרמו קודם לתוך כלי ומהכלי יצאו החוצה לעצים? השאלה נשאלה בהמשך לשאלה "ניקוז והשקיה בשבת"
תשובה: זה גרמא, ואין כאן לא פסיק רישא. אין צורך בכלי כי האיסור נוצר אחר כך מכיוון שהמים עוברים בצינור.
שאלה: אכילת עראי ללא הפרשת תרומות ומעשרות: באיזה אופן מותר לאדם שקוטף פירות מהפרדס או מעץ שבחצירו לאכול ללא הפרשת תרומות ומעשרות?
תשובה: מהתורה אין פרי מתחייב בהפרשת תרומות ומעשרות עד שהוא נקבע למעשרות, כלומר עובר תהליך שיהפוך את האכילה לחשובה וקבועה. קביעה למעשרות מהתורה היא הכנסת הפרי לבית או לחצר, אך מדברי חכמים ישנם דברים נוספים הקובעים למעשר והם מכירת הפירות, כבישתם במלח, הפרשת תרומה מהם, בישול או כניסת השבת. לאחר כל אחד מדברים אלו אין לאכול מהפירות שנקטפו אפילו אכילת עראית עד שיפריש מהם תרומות ומעשרות. בנידון השאלה במקרה בו אדם קוטף פרי ואוכלו במקום, הפרי לא נקבע למעשר ומותר לאוכלו באופן עראי ללא הפרשת תרו"מ. מהי אכילת עראי? בפרי שנקטף מהמטע יכול לקטוף בכל כמות שירצה רק צריך להקפיד לא לאכול אכילת קבע, כגון לא לקלף כמה פירות ולאוכלם יחד לא לבשלם וכדו'. אם קוטף את הפרי מחצרו, הרי שאז חוץ מאופן האכילה שאסור שיהא אכילת קבע צריך להקפיד גם על הכמות שקוטף, מותר לקטוף רק את הכמות שרגילים לאכול בבת אחת ולא יותר. למשל אם קוטף ענבים יכול לקטוף ענב ענב בנפרד ולאוכלו אך לא לקטוף כמה ענבים, ואם למשל אוכל אבטיח יחתוך מהאבטיח חתיכה ויאכל אותה אך לא יקטוף את כולו שהרי לא אוכלים בבת אחת אבטיח שלם. מקורות: שו"ע יו"ד סימן שלא סעיפים פב' פז' פט', חוברת "הלכות הארץ" בהוצאת מכון התורה והארץ. הרב מיכאל יומטוביאן
שאלה: היחס למנהג יוצאי גרמניה: מהו העקרון המנחה בנוגע לשמירת מנהגים של יוצאי גרמניה? יש כיום עקרונות סותרים- חלק מהמנהגים נשמרים והדבר נתפס כנכון וחלק מהמנהגים נתפסים כאסורים משום שאינם מנהג המקום. דוגמא להגדרה הראשונה היא שמירת שלוש שעות בין בשר לחלב. דוגמא לקבוצה השנייה היא הנחת תפילין בחול המועד. האין בכך סתירה?
תשובה: צאצאים של יוצאי גרמניה יכולים להמתין 3 שעות בלבד בין בשר לחלב וכן כל מנהג הנוהג בבית אך בביהכנ"ס שהוא מקום ציבורי קובע מנהג א"י כגון תפלין בחוה"מ, הלל בליל פסח, נשיאת כפים בכל יום וכדו'
שאלה: חובת הלבבות ונתיבות עולם: לכבוד הרב, האם כדאי ללמוד בלימוד ראשוני בספר נתיבות עולם רק את נתיב התורה? והאם כדאי ללמוד בספר חובת הלבבות את שער היחוד? את ההקדמה? עם איזה ביאור כדאי ללמוד?
תשובה: : בגיל צעיר קשה להבין את המהר"ל ללא מישהו מבוגר שמבאר. ספר חובת הלבבות יכול להלמד לבד. כדאי עם תרגום של אבן שמואל או לחילופין עם פירוש לב טוב. לא כדאי להתחיל עם שער היחוד.
שאלה: לב לא שקט בגלל בחור שאני אוהבת: ה שלח לי בחור טוב. בחור מצויין. בחור עם מידות מדהימות, ואהבת הזולת כל כך חזקה וגדולה, כשאני נפגשת איתו אני מרגישה כאילו הוא שומר עליי. כל כך רוחני, וכל כך אדם נעים ומיוחד. אני כל כך רוצה שהוא יהיה בעלי, ובזכותו שכחתי כבר מכל הגברים שפגעו בי עד היום. אני מרגישה שהוא כמו אבא קטן - ואני מרגישה שהוא החתן שלי. אבל בורא עולם לא נותן לזה לבוא בקלות. הבחור התורני המיוחד כל כך, מנסה כבר מספר פעמים להתחבר אל המראה החיצוני שלי, ללא הצלחה, אני נשברת וכואב לי כל כך, אני כל כך רוצה שהוא ירגיש אליי משהו. אני מפחדת להישבר, אני יודעת שלא אצליח לקום. אני זקוקה לו, כי יש לו אהבת ישראל ויש לו מידות המתאימות לאישיות העדינה שלי. אני אוהבת אותו ואני לא רוצה שהוא יעזוב אותי. אנחנו מתאימים מכל הבחינות והוא הודה בזה רק חסר לו חיבור רגשי. איך אפשר לגרום לקב"ה לעשות עימי חסד כזה? שהוא יוכל להיות בעלי. אני מתייסרת מכך מאוד. כי אני מבינה שהוא מאוד מאוד יכול לעשות אותי מאושרת אם הוא רק יימשך אליי גם פיזית. השאלה נשאלה בהמשך לשאלה אישית
תשובה: : אין לי מה לומר לך מלבד שני דברים אמונה אמונה אמונה ובטחון ביטחון ביטחון. אמונה היא למסור את החיים שלך לקב"ה. להאמין שיש השגחה פרטית וכל מה שקורא איתנו הוא לטובה. ביטחון זה שהתודעה של האמונה משרה עלינו שלווה ונינוחות והרגשה נעימה עם עצמנו עד כדי כך שגם נמצא חן בעיני אחרים. כלל שתהיה רגועה ושלווה יותר כך יחפוץ בך הבחור היקר ללבך.
שאלה: אימון נגינה בבין המצרים: הרב! אנחנו תזמורת חתונות חדשה ובעז ה החתונה הראשונה שלנו תתקים בי א מנחם אב. (תכננו לעשות חזרה לפני שלושת השבועות אך כיון שמנהל הלהקה גויס הדבר בוטל ונדחה.) השאלה האם אנו יכולים לקיים את החזרה בשלושת השבועות? כיון שמדובר בחתונה, לא נוכל להתאמן רק על שירים שקטים אלא על שירי חתונה שמחים.
תשובה: להתאמן מותר עד ר"ח אב
שאלה: התרת נדרים: כבוד הרב, לפני שנה (פחות או יותר) נדרתי להפסיק לעשן. לא מזמן הלכתי לבית חב ד שבישוב שלי ועשיתי התרת נדרים אך משום מה עד עכשיו אני לא מעשנת כי אני מרגישה שאני עושה חטא ואין לי מושג למה, הם זה חטא? ואם לא מה לעשות בשביל להפיג את התחושה שאני עושה חטא?
תשובה: לעשן זהו חטא חמור. ואיסור לכול הדעות. ופגיעה בך ובסובבים אותך וטוב את עושה שאת לא מעשנת. תמלאי את חייך בדברים אחרים במקום זה. וה' יצליח דרכך.
שאלה: צורך חלש לתפנות באמצע תפילת 18: לפעמים קורה שאני מתחיל 18 מבלי צורך להתפנות. באמצע 18 אני מרגיש צורך להתפנות אך זה צורך שלא מאלץ אותי להתנגד לצורך הטבעי. מיד אחרי 18 אני הולך, חלוץ תפילין והולך לשירותים א. האם אני חייב להפסיק באמצע התפילה בכדי ללכת לשירותים כאשר אין התנגדות כלל? ב. מה הדין כאשר יש התנגדות מועטה?
תשובה: בשני המקרים שציינת אין צורך להפסיק באמצע התפילה. יום טוב
שאלה: היחס למנהג יוצאי גרמניה - המשך: מה לגבי תפילת היחיד? למשל, חתימה בעשרת ימי תשובה עושה ה בסוף ברכת שים? בנוסף, אם נבצר ממנו להגיע לבית כנסת? למשל, האגרות משה הורה לא להניח תפילין בחול המועד בארץ אך התיר להניח בבית בצנעה בלי ברכה. השאלה נשאלה בהמשך לשאלה "היחס למנהג יוצאי גרמניה"
תשובה: בדרך כלל בתפילות היחיד בלחש יש להמשיך את המסורת אך תפילין בחוה"מ שבדרך כלל מניחים בביהכנ"ס וכבר נהגו שלא להניח פקעה המוסורת גם מי שמתפלל ביחידות לא יניח ולכן נלענ"ד שגם עושה ה מכיון שהש"ץ לא אומר זאת פסקה המסורת גם מהיחיד
שאלה: האם מותר להגיד לחזור ב?: ראיתי דיון בתלמוד שדן בשאלה האם אומרים לך ל או לך ב. אני מבין שהדיון נוגע ביציאה אל הלא נודע. (לך, צא, דרכך וכו.) מה בנוגע לחזרה או שיבה הביתה. האם אפשר לברך שחייל יחזור ב?
תשובה: מותר, הדיון בתלמוד לכול הליכה מכול סוג שהוא.
שאלה: סנדויץ ספק בשרי על שולחן חלבי: רציתי לשאול, אני גרה בפנימייה ובאחד הימים לקחתי סלט חצילים מארוחה בשרית בחדר אוכל ויום למחרת הכנתי סנדויצים עם הסלט הזה על שולחן בחלק חלבי, הנחתי את הלחם על שקית ניילון ולא ישירות על השולחן. רציתי לשאול אם יכולה להיות אחרי כן בעיה עם השולחן, בייחוד שסלט החצילים מכיל גם שום (הכלי שהשתמשתי בו למריחה של הסלט על הלחם היה בשרי).
תשובה: לא נראה שתהיה בעיה, לא נראה לומר שהיה בשר בתוך הסלט. זה חשש רחוק.